|  |  |  |  |
| --- | --- | --- | --- |
|  | |  | |
| ΕΛΛΗΝΙΚΗ ΔΗΜΟΚΡΑΤΙΑ | |  | |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ&ΘΡΗΣΚΕΥΜΑΤΩΝ | | Θεσσαλονίκη 26-9-2016 |  |
|  | | Αρ. Πρωτ. : 25128 |  |
| ΠΕΡΙΦΕΡΕΙΑΚΗ Δ/ΝΣΗ | |  |  |
| ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ  ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| \_\_\_\_\_\_ | |  |  |
| ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ | |  |  |
| ΑΝΑΤΟΛΙΚΗΣ ΘΕΣ/ΝΙΚΗΣ | | Προς: Δ/ντές/ντριες Δημ. Σχολείων |  |
|  | | Προϊσταμένες/ους Νηπιαγωγείων |  |
| Ταχ. Δ/νση: | Κατσιμίδη& Μήλου 33 |  |  |
|  | 54638 Θεσσαλονίκη |  |
| Πληροφορίες: | Τομπούλογλου Ιωάννης | Kοιν: Αρχείο |
| Τηλέφωνο: | 2310-954110 |  |
| Φαξ: | 2310-954112 |  |
| e-mail: | mail@dipe-a.thess.sch.gr |  |

**Θέμα: «Προτάσεις υλοποίησης δράσεων στην Πανελλήνια Αθλητική Ημέρα»**

**Σχετικό: 153162/Δ5 – 20/9/2016**

Με βάση τα πλαίσια και τις κατευθυντήριες γραμμές που ορίζει το Υπουργείο Παιδείας στη φετινή εγκύκλιο για την πραγματοποίηση της Πανελλήνιας Αθλητικής Ημέρας προτείνονται τα παρακάτω:

* **Παιχνίδια χωρίς νικητή** ή γενικότερα μη ανταγωνιστικές δραστηριότητες (βλ. ιστοσελίδα Αγωγής Υγείας – Εκπαιδευτικά εργαλεία - Μη ανταγωνιστικές δραστηριότητες - **<http://dipe-a.thess.sch.gr/dipea/index.php/2015-09-28-19-43-37/2015-09-28-19-44-48>**)
* **Δρόμος ‘αντοχής’** ανάλογα την ηλικία, τις δυνατότητες και τον τόπο διεξαγωγής. Σημαίνεται η δρομική απόσταση (κορδέλα, κώνοι, διάφορα εμπόδια κλπ.). Στη διαδρομή μπορεί να έχουν τοποθετηθεί σημαιάκια, ταμπέλες ή χαρτόνια (σταθμοί) με τις αξίες του Αθλητισμού (πηγή λέξεων π.χ. Χαρά, Υγεία, Ευεξία, Σεβασμός, Δικαίωμα, Άμιλλα, Θέληση, Συνεργασία, Ομαδικότητα....). **Σκοπός θα είναι η ολοκλήρωση της διαδρομής** και όλων των προκαθορισμένων κύκλων π.χ. 1000 μ. για την Ε & ΣΤ τάξη στην αυλή ή το γήπεδο με χαλαρό τρέξιμο ή και περπάτημα όταν είναι αναγκαίο. Κάθε παιδί που τερματίζει επαινείται και λαμβάνει π.χ μια κορδέλα ή ένα αναμνηστικό συμμετοχής. Στην τάξη μπορεί ν΄ακολουθήσει συζήτηση για τα συναισθήματα που προκαλούνται πριν, κατά τη διάρκεια ή μετά την προσπάθεια, τα οφέλη, τις δυσκολίες, τις αξίες κλπ. Οι σημαίες, οι έπαινοι, οι κορδέλες μπορεί να ετοιμαστούν στα εικαστικά από τους/τις μαθητές/τριες. Επιπρόσθετα στους σταθμούς θα μπορούσαν τα παιδιά να λαμβάνουν σε κάθε πέρασμα καρτελάκια με εικόνες-σύμβολα για τις Αθλητικές Αξίες και έτσι στο τέλος να δημιουργήσουν εικονομηνύματα, αφίσες, ζωγραφιές, κολάζ, διαφημίσεις κλπ. ως παράγωγα της Αθλητικής Ημέρας.
* **Προβολή βίντεο ή - κατάλληλων για κάθε εκπαιδευτική βαθμίδα - παρουσιάσεων** για τη σημασία της άσκησης & της φυσικής δραστηριότητας (βλ. ΕΥΖΗΝ – ΕΚΠΑΙΔΕΥΤΙΚΟ ΥΛΙΚΟ - [**http://eyzin.minedu.gov.gr/Pages/Teachers/LessonMaterial.aspx**](http://eyzin.minedu.gov.gr/Pages/Teachers/LessonMaterial.aspx)). Η παραπάνω ιστοσελίδα παρέχει τόσο κατάλληλες παρουσιάσεις powerpoint όσο όμως και πολύ ενδιαφέρουσες δραστηριότητες, παιχνίδια και φύλλα εργασίας. Αποστέλλεται ενδεικτικά αρχείο με οδηγίες για την παρουσίαση: «Μαθαίνω για τη σωματική δραστηριότητα – Νηπιαγωγείο, Α & Β τάξη». Αντίστοιχα υπάρχει και εκπαιδευτικό υλικό & τετράδιο για μαθητές/τριες Ε/ΣΤ τάξης ([**http://eyzin.minedu.gov.gr/Documents/**](http://eyzin.minedu.gov.gr/Documents/)**Exercise\_studentbook.pdf).**
* **Επιπλέον οι μαθητές/τριες Ε & ΣΤ τάξης μπορούν να συμμετάσχουν προαιρετικά και σε άλλες αθλητικές εκδηλώσεις.**  Προγραμματίζεται η διοργάνωση αθλητικών δραστηριοτήτων και παιχνιδιών σε χώρους της παραλίας στις **23/10/2016** για τα μεγαλύτερα παιδιά των Δημοτικών Σχολείων. Οι δράσεις αυτές θα πραγματοποιηθούν από τον Α.Ο. Ολυμπιάδα και το Δήμο Θεσσαλονίκης και θα υποστηριχθούν από το Γραφείο Αγωγής Υγείας. Οι πίνακες συμμετεχόντων θα κατατεθούν από τα σχολεία. Θα ακολουθήσει σχετικό ενημερωτικό έγγραφο με όλη την πληροφόρηση.

**Παρακαλείσθε να ενημερωθούν οι Υπεύθυνοι σχεδιασμού του προγράμματος της Πανελλήνιας Αθλητικής Ημέρας. Για περισσότερες διευκρινίσεις μπορούν να επικοινωνούν με τον Υπεύθυνο Αγωγής Υγείας.**

**Η Διευθύντρια Π. Ε.**

**Ανατολικής Θεσσαλονίκης**

**Zαχαρούλα Ασημακοπούλου**